## Pravilnik o uvjetima i načinu ostvarivanja prava djelatnih vojnih osoba, službenika i namještenika na kolektivno osiguranje od posljedica nesretnog slučaja za vrijeme obavljanja službe

### NN 134/2007 (31.12.2007.), Pravilnik o uvjetima i načinu ostvarivanja prava djelatnih vojnih osoba, službenika i namještenika na kolektivno osiguranje od posljedica nesretnog slučaja za vrijeme obavljanja službe

# MINISTARSTVO OBRANE

3845

Na
temelju članka 50. stavka 2. Zakona o službi u Oružanim snagama Republike
Hrvatske (»Narodne novine«, broj 33/02, 58/02, 175/03, 136/04, 76/07) donosim

## PRAVILNIK

### O UVJETIMA I NAČINU OSTVARIVANJA PRAVA DJELATNIH VOJNIH OSOBA, SLUŽBENIKA I NAMJEŠTENIKA NA KOLEKTIVNO OSIGURANJE OD POSLJEDICA NESRETNOG SLUČAJA ZA VRIJEME OBAVLJANJA SLUŽBE

Članak
1.

Ovim
Pravilnikom uređuju se uvjeti i način ostvarivanja prava na kolektivno
osiguranje djelatnih vojnih osoba, državnih službenika i namještenika od
posljedica nesretnog slučaja za vrijeme obavljanja službe.

Članak
2.

Djelatne
vojne osobe kolektivno se osiguravaju od posljedica nesretnog slučaja za
vrijeme obavljanja službe.

Članak
3.

Državni
službenici i namještenici raspoređeni u Oružane snage Republike Hrvatske
kolektivno se osiguravaju u skladu s Kolektivnim ugovorom za državne službenike
i namještenike, posebnom policom osiguranja putem Ministarstva financija.

Sudionici
u mirovnim operacijama osiguravaju se u skladu s Pravilnikom o sudjelovanju
pripadnika Oružanih snaga Republike Hrvatske i državnih službenika i
namještenika Ministarstva obrane u mirovnim operacijama i drugim aktivnostima u
inozemstvu.

Pirotehničari
u Oružanim snagama Republike Hrvatske osiguravaju se u skladu sa Zakonom o
humanitarnom razminiranju.

Članak
4.

Nesretnim
slučajem u smislu odredbi ovoga Pravilnika smatra se svaki iznenadni i od volje
osiguranika neovisan događaj koji djelujući uglavnom izvana i naglo na tijelo
osiguranika, ima za posljedicu njegovu smrt, potpuni ili djelomični
invaliditet, privremenu nesposobnost za rad ili narušavanje zdravlja koje
zahtijeva liječničku pomoć.

Članak
5.

Kolektivno
osiguranje djelatnih vojnih osoba od posljedica nesretnog slučaja ugovara se
za:

–
slučaj smrti uslijed nezgode

–
slučaj trajnog invaliditeta

–
slučaj privremene nesposobnosti za rad uslijed nezgode (dnevna naknada)

–
slučaj dnevne naknade za boravak u bolnici zbog liječenja kao posljedice
nesretnog slučaja (dnevna naknada za liječenje u bolnici).

Članak
6.

Djelatna
vojna osoba ostvaruje pravo na osiguranje od posljedica nesretnog slučaja od
dana prijma u službu do prestanka djelatne vojne službe.

Članak
7.

Postupak
prijave nesretnog slučaja i ostvarivanja prava na isplatu osiguranog iznosa
provodi se u skladu s pravilima osiguravatelja.

Članak
8.

Prijavu
nastanka i okolnosti nesretnog slučaja za vrijeme obavljanja službe ovjerava
čelnik ustrojstvene jedinice u kojoj je djelatna vojna osoba raspoređena.

Članak
9.

Ugovor
o osiguranju djelatnih vojnih osoba sklapa Uprava za materijalne resurse na
temelju podataka o brojnom stanju djelatnih vojnih osoba koje daje Uprave za
ljudske resurse.

Članak
10.

Ovaj
Pravilnik stupa na snagu osmoga dana od dana objave u »Narodnim novinama«.

Klasa:
011-01/07-01/44

Urbroj:
512-01-07-3

Zagreb,
21. prosinca 2007.

Ministar

**Berislav Rončević, v.
r.**

Pravilnik, NN 134/2007-3845